
Til:

Læringmiljøutvalget

Møtedato:

28. september 2006 kl 12.00 -14.00, Styrerommet i Administrasjonsbygget

Arkivref.:

200505670-35/JAG/012

Til stede:

Kristin Solberg, Jan Larsen, Lone F. Dybdal, Ida Stranda, Kenneth Mikalsen, Janne Gärtner, Rigmor Bjørkli og Eline Stenseth (observatør) 

Forfall:
   
Øyvind Løken, Marit Fagerheim

Innlegg fra ”Nasjonal pådriverfunksjon for studenter med funksjonshemning”

Anne Nylund og Kjetil Knarlag fra ”Nasjonal pådriverfunksjon” innenfor universitets- og høgskolesektoren når det gjelder høyere utdanning for studenter med funksjonsnedsettelser holdt et innlegg for LMU om arbeidet med tilrettelegging for studenter med funksjonsnedsettelser ved norske universiteter/høgskoler og lærestedenes oppfølging av handlingsplaner for studenter med funksjonsnedsettelser. 

Flere rapporter angående studiesituasjonen for studenter med funksjonsnedsettelser viser at ”dagens barrierer reduserer den enkelte student sitt læringsutbytte”. Blant barrierer som nevnes er mangel på kunnskap og uklar organisering av tilretteleggingsarbeid ved lærestedene.  

Alle norske universitet unntatt Tromsø (og mange av høgskolene) har satt av en bestemt stillingsressurs som kontaktperson/rådgiver for studenter med funksjonsnedsettelser. Mange av lærestedene reviderer i disse dager sine handlingsplaner i tråd med lov/regelverk. UiTø sin plan ble karakterisert som ambisiøs og god. 

Universell utforming av læringsmiljøet er tatt inn i Universitets- og høgskolelovens § 4-3. 2. ledd, bokstav i, der det heter at ”Styret har ansvar for at læringsmiljøet på institusjonen, så langt det er mulig og rimelig er utformet etter prinsippet om universell utforming”. Dette sammen med det diskrimineringsvern som den kommende antidiskrimineringsloven gir, har ført til økt fokus på både generell og individuell tilrettelegging. Likevel har UH-loven uklare retningslinjer noe som fører til svært ulike tilbud til studentene mellom institusjonene.

Innlegget i LMU-møtet ble fulgt opp med seminar den 29. september for kontaktpersonene og andre ansatte med ansvar for tilrettelegging for studenter med funksjonsnedsettelser.

Sak 13-06
Valg av leder 

Følgende enstemmige vedtak ble gjort: ”Prodekan Kristin Solberg, Det juridiske fakultet, velges som leder for LMU studieåret 2006-2007.”

Sak 14-06
Referater og orienteringer



a) Referat fra Læringsmiljøutvalget 07. juni 2006 
 



b) Møtereferat fra Arbeidsmiljøutvalget 24. mai 2006 



c) Nyhetsbrev fra Nasjonal pådriverfunksjon juni 2006 



d) Svar på høring – Kursplan, studenter og ansatte som drar til utlandet 

e) Oppfølging av Arbeidstilsynets rapport fra tilsyn med studentenes læringsmiljø ved NFH 

f) LMUs mandat og oppgaver 

g) Nye studentrepresentanter til LMU studieåret 2006-2007 

h) Referat fra møte i forum for kontaktpersoner for studenter med nedsatt funksjonsevne (referatet ble delt ut på møtet). LMU har merket seg at forumet ikke har møttes hvert semester i henhold til pålegg i handlingsplanen. Læringsmiljøutvalget forventer en kontinuitet i dette arbeidet og ber om å få oversendt referater fra tidligere og kommende møter i forumet.

i) Muntlig orientering fra Studentsamskipnaden v/Eline Stenseth om Helsestasjon for studenter som ble åpnet 13. september. Ved åpningen av helsestasjonen var det stor pågang av studenter at man måtte avvise flere av studentene som var møtt opp for konsultasjon med helsesøster, psykolog eller sexolog. Det store oppmøtet på den offisielle åpningsdagen tolkes som et behov for og forventning til denne tjenesten. Tilsvarende tilbud, alle støttet av Helsedirektoratet, finnes ved universitetene i Oslo, Trondheim og Bergen

Sak 15-06
Etablering av læringssenter ved RMH- og HS-bibliotekene. Valg av representanter til brukerutvalg 

”Studentrepresentant Ida Stranda velges som medlem i brukerutvalget for HS-biblioteket.

Studentrepresentant Kenneth Mikalsen velges som medlem i brukerutvalget for RMH-biblioteket.”

Sak 16-06
Oppfølging av Handlingsplan for universitetets tilretteleggingsarbeid for studenter med funksjonsnedsettelser 

LMU støtter det framlagte forslaget til rutiner for oppfølging av Handlingsplan for universitetets tilretteleggingsarbeid for studenter med funksjonsnedsettelser.

De ”kontinuerlige tiltakene” i handlingsplanen må hele tiden følges opp.

Referat fra tidligere møter i Forum for kontaktpersoner sendes ut til LMUs medlemmer.

Tiltak i handlingsplanen ang. læringsmiljø og studenter med funksjonsnedsettelser som omtales i fakultetenes kvalitetssikringsrapporter drøftes og legges fram for LMU på neste møte dersom mulig.

Universitetsstyret bad i sak S 54-05 ”Godkjenning av handlingsplan for studenter med nedsatt funksjonsevne 2006-2008”, (i vedtakets punkt 2) universitetsdirektøren om å arbeide for å opprette en stillingsressurs i samarbeid med Høgskolen i Tromsø og Studentsamskipnaden knyttet til tilrettelegging for studenter med nedsatt funksjonsevne. LMU ber om at dette vurderes i forbindelse med årets budsjettbehandling. 

Sak 17-06
Arbeidsplan for studieåret 2006-2007 

Det var enighet om å sette opp en arbeidsplan for studieåret 2006-2007, med utgangspunkt i årsrapport fra Læringsmiljøutvalget. Årsrapporten lister opp følgende saker som LMU skal prioritere å arbeide med:

1. Oppfølging av arbeid med fysisk tilgjengelighet og prioriteringer for bruk av øremerkede vedlikeholdsmidler til tilretteleggingstiltak

2. Økt fokus på læringsmiljø og læringsmiljøarbeidets plass i kvalitetssikringssystemet

3. Være en pådriver i arbeidet for større studentmedvirkning i læringsmiljø- og kvalitetssikringsarbeidet

4. Utarbeiding av Arbeidsmiljøhåndbok for studenter

5. Oppfølging av kontaktpersonordningen for studenter med funksjonsnedsettelser og opplæring av kontaktpersoner

Punktene 2 og 3 blir hovedsak på møte i LMU 30. november.

Læringsmiljøutvalgets arbeid i forhold til punktene 1 og 5 prioriteres i vårsemesteret. Når det gjelder punkt 1, fysisk tilgjengelighet har Teknisk avdeling iverksetteransvar mens LMU skal være pådriver. Punkt 4 ivaretas av Forsknings- og studieavdelinga. Håndboka er under utarbeidelse
Sak 18-06
Møteplan for høsten 2006

LMU-møter høsten 2006:

Torsdag 30 november kl. 10.00 – 12.00 (siste møte høsten 2006) Nb!møterom TEORIFAGSBYGGET HUS 2, ROM 2.310 

Besøk ved enhetene som har et spesielt ansvar i Handlingsplanen:

· Norges fiskerihøgskole (NFH): møte avholdes fredag 27. oktober kl. 10.00-11.30
· IT-avdelinga/Uvett: Møte avholdes mandag 30 oktober kl 12.00-13.30 
· Universitetsbiblioteket Forslag: onsdag 1. november kl 10.00-11.30

Tromsø, 01.11.2006

	Janne Gärtner
	

	førstekonsulent

